**Mór Városi Önkormányzat Képviselő-testületének**

**187/2020. (VIII.26.) határozata**

**a Közép-Duna Vidéke Hulladékgazdálkodási Önkormányzati Társuláshoz történő csatlakozási kérelmekhez hozzájárulás megadása tárgyában**

Mór Városi Önkormányzat Képviselő-testülete megtárgyalta a Közép-Duna Vidéke Hulladékgazdálkodási Önkormányzati Társulás csatlakozási szándékról szóló előterjesztését és a következő határozatot hozza:

1./ Mór Városi Önkormányzat Képviselő-testülete hozzájárulását adja Esztergom Város Önkormányzata és Pusztavám Község Önkormányzata 2021. január 1. napjával a Közép-Duna Vidéke Hulladékgazdálkodási Önkormányzati Társuláshoz történő csatlakozásához.

2./ Tekintettel arra, hogy a jelenlegi hulladékgazdálkodási rendszer létesítését szolgáló pályázati és engedélyezési dokumentációk, valamint a tenderdokumentációk készítésével kapcsolatosan a Társulásnak kiadása nem volt, ezen költségeket a projekt Támogatási Szerződése alapján a Támogató finanszírozta és finanszírozza, továbbá az újonnan csatlakozók a jelenleg kivitelezés alatt álló hulladékgazdálkodási rendszerfejlesztésből kimaradnak, utólagos csatlakozásra lehetőség nincs, a Képviselő-testület nem javasolja az újonnan csatlakozó Esztergom Város Önkormányzatára a működési hozzájárulás visszamenőleges hatállyal történő megfizetési kötelezettségének előírását.

Határidő: 2020.09.14.

Felelős: polgármester( Önkormányzati Iroda)

Fenyves Péter Dr. Taba Nikoletta

polgármester aljegyző